【明報專訊】詹瑞文(詹sir)6場「單拖喜劇」《即興之王》日前圓滿結束。闊別舞台8年,詹sir開心「即興」宣布馬上籌備round 2,「好感恩觀眾好投入,同埋大家由世界各地不同地方飛來支持我。這個是我人生同事業中都好重要的一個作品,我喺度宣布個騷不會只做幾場,至少做100場,是我一個願望,這個願望亦一定會成真。今年希望將這個騷帶去星馬、美加等地,同當地華人或香港人,一起分享這個快樂」。
魔童見詹sir扮女人狂笑
詹sir的6場騷獲大批圈中好友捧場,包括陳小春、張智霖與兒子張慕童(魔童)、廖碧兒、張衛健、陳煒等。陳小春大讚,「詹sir響台上做緊咩,我完全跟晒入去他的世界去睇,好enjoy」。魔童多次拍掌兼開懷大笑,見詹sir扮女人以Moment姐身分在台上做直播,魔童狂笑不停,當詹sir即興坐在一名男觀眾大髀時,魔童突然雙手捉緊爸爸右手,父子「十五指緊扣」,看得相當肉緊,表現興奮。張智霖說:「詹sir好有活力,我嚟學吓嘢,好enjoy、好chill。希望詹sir做多啲,大家又睇得開心。」
娛樂組